**Utredning om opprettelse av et kunstnerisk fakultet ved UiB**

**Protokoll fra konstituerende møte i styringsgruppen**

**Onsdag 2. desember kl. 8.00 – 8.30, Møterommet, KHiB, Strømgaten 1**

**Sak 1/15 Konstituering av styringsgruppen og valg av leder**  
Styringsgruppen konstituerte seg med følgende medlemmer, alle til stede:

For Kunst- og designhøgskolen i Bergen:  
*Rektor Gerd Tinglum  
Prorektor Johan Sandborg  
Høgskoledirektør Cecilie Ohm*

For Universitetet i Bergen:  
*Rektor Dag Rune Olsen  
Dekan Margareth Hagen  
Assisterende universitetsdirektør Tore Tungodden*

For studentene:

*Sarah Leszinski , KHiB  
Marita Stortjønnli-Solvang, UiB*

For de tillitsvalgte:  
*Kjell Erik Lommerud, Forskerforbundet  
Jørgen Melve, NTL  
Sol Sneltvedt, Forskerforbundet*

Rektor Dag Rune Olsen ble valgt til leder av styringsgruppen.

Seniorrådgiver Lars Helge Nilsen, UiB, vil være sekretær for styringsgruppen.

**Sak 2/15 Godkjenning av innkalling og dagsorden**

Det var ingen merknader til innkalling og dagsorden

**Sak 3/15 Gjennomgang av mandat for styringsgruppen (vedlegg 1)**

Mandatet ble gjennomgått og godkjent, med følgende kommentarer:  
Styringsgruppen vil be om at prosjektgruppen også utarbeider en økonomisk analyse som del av beslutningsgrunnlaget. Styringsgruppen vil komme tilbake til eventuelle andre spørsmål av viktighet for styringsforholdene ved et nytt fakultet.

**Sak 4/15 Oppnevning av prosjektgruppe**

I henhold til mandatets pkt. 1 oppnevner styringsgruppen følgende medlemmer av prosjektgruppen:

*Dekan Aashild Grana, KHiB  
Dekan Mona Larsen, KHiB*

*Professor Hilde Kramer, KHiB  
Enhetsleder Kari Bjørgo Johnsen, KHiB*  
*Instituttleder Frode Thorsen, UiB  
Professor Brynjulf Stige, UiB  
Professor Ingvild Gilhus, UiB  
Seniorrådgiver Steinar Vestad,UiB*

Styringsgruppen ber dekan Aashild Grana lede prosjektgruppen.

Seniorrådgiver Nina Malterud, KHiB, vil være sekretær for prosjektgruppen*.*

**Sak 5/15 Gjennomgang av mandat for prosjektgruppen**

Mandatet ble gjennomgått og godkjent, med følgende kommentarer:

Dersom det viser seg nødvendig med studentrepresentasjon i prosjektgruppen, vil styringsgruppen komme tilbake til dette. Styringsgruppen forutsetter videre at prosjektgruppen har den nødvendige kontakt med grunnmiljøene under prosessen.

**Sak 6/15 Møteplan**

Fredag 29. januar kl. 8-10 (UiB, Muséplassen 1, Møterom 1)

Mandag 22. februar kl. 12-14 (KHiB, Strømgaten 1, Møterommet)

Mandag 14. mars kl. 14-16 (UiB, Muséplassen 1, Møterom 1)

Mandag 11. april kl. 14-16 (KHiB, Strømgaten 1, Møterommet)

Mandag 25. april kl. 14-16 (UiB, Muséplassen 1, Møterom 1)

**Sak 7/15 Eventuelt**

Ingen saker.

**Vedlegg 1:**

**Mandat for styringsgruppen:**

*Bakgrunn for mandatet:  
På grunnlag av styrevedtak ved Kunst- og designhøgskolen i Bergen 29. oktober 2015\* og ved Universitetet i Bergen 29. oktober 2015\*\* er det gitt tilslutning til videre strukturutredning om opprettelse av et kunstnerisk fakultet ved Universitetet i Bergen – Fase 2. Vedtakene bygger på drøftingene av rapporten «KHiB-UiB strukturutredning fase 1» (5.10.2015) og anbefalingene gitt i denne, og gir de to institusjonenes rektorer og direktører fullmakt til å avklare mandat og organisering av den videre utredning – fase 2.*

*Utredningens fase 2 har frist 15.4.2016 og behandles i begge institusjonsstyrer innen juni 2016.*

*Utredningen ledes av en styringsgruppe med representasjon fra ledelse, tillitsvalgte og studenter ved begge institusjoner, og har følgende mandat:*

1. *Styringsgruppen skal oppnevne en prosjektgruppe til å utrede problemstillinger knyttet til faglige ambisjoner, organisasjon og styring, ressurser og administrative spørsmål som angår opprettelse av et kunstnerisk fakultet. Prosjektgruppen skal fortløpende vurdere behov for bestilling av delutredninger fra andre grupper i de to institusjonene til hjelp i sitt arbeid.*
2. *Styringsgruppen skal vedta mandat for prosjektgruppen.*
3. *Styringsgruppen skal se til at fagmiljøenes egne vurderinger av tilhørighet innenfor nytt kunstnerisk fakultet tillegges stor vekt.*
4. *Styringsgruppen skal se til at arbeidsdelingen mellom Det humanistiske fakultet og et nytt kunstnerisk fakultet tydeliggjøres i utredningen.*
5. *Styringsgruppen skal se til at tidsplanen for behandling av utredningen i alle relevante organer overholdes slik at begge institusjonsstyrene kan fatte endelige vedtak i prosessen innen juni 2016.*
6. *Styringsgruppen skal se til at prosjektgruppen ivaretar enn aktiv dialog med alle relevante fagmiljø og administrative enheter underveis.*
7. *Styringsgruppen skal rapportere til sine respektive institusjonsstyrer underveis.*
8. *Styringsgruppen skal fatte den endelige tilråding om navn på et eventuelt kunstnerisk fakultet ved UiB.*

\*Vedtak KHiB:  
*Styret er tilfreds med arbeidsgruppens utredning KHiB-UiB fase 1.*

*Styret slutter seg til anbefalingene som er gitt i rapporten, og gir rektor og direktør fullmakt til å avklare mandat og organisering av utredning fase 2.*

*Styret ber om at utredningen ferdigstilles slik at utredningen kan behandles i styret innen 1. juni 2016.*

*Styret ber om å bli fortløpende orientert om utviklingen i fase 2*

\*\*Vedtak UiB:  
*Styret er tilfreds med arbeidsgruppens utredning KHiB-UiB fase 1.  
Styret slutter seg til anbefalingene som er gitt i rapporten, og gir universitetsledelsen fullmakt til å avklare mandat og organisering av utredning fase 2.   
Styret ber om at fagmiljøenes egne vurderinger av tilhørighet innenfor nytt kunstnerisk fakultet tillegges stor vekt.  
Styret ber om at utredningen ferdigstilles slik at den kan behandles i styret innen 2. juni 2016.*

**Vedlegg 2:**

**Mandat for prosjektgruppen:**

*Bakgrunn for mandatet:  
På grunnlag av styrevedtak ved Kunst- og designhøgskolen i Bergen 29. oktober 2015\* og ved Universitetet i Bergen 29. oktober 2015\*\* er det gitt tilslutning til videre strukturutredning om opprettelse av et kunstnerisk fakultet ved Universitetet i Bergen – Fase 2. Vedtakene bygger på drøftingene av rapporten «KHiB-UiB strukturutredning fase 1» (5.10.2015) og anbefalingene gitt i denne.*

*En styringsgruppe bestående av representanter fra ledelse, tillitsvalgte og studenter ved begge institusjonene er ansvarlig for den videre utredningen – fase 2, og har mandat til å opprette en prosjektgruppe som skal utrede problemstillinger omkring faglige ambisjoner, organisasjon og styring, ressurser og administrative spørsmål som angår opprettelse av et kunstnerisk fakultet.*

*Styringsgruppen har gitt prosjektgruppen følgende sammensetning:*

*Dekan Aashild Grana, KHiB  
Dekan Mona Larsen, KHiB*

*Professor Hilde Kramer, KHiB  
Enhetsleder Kari Bjørgo Johnsen, KHiB*  
*Instituttleder Frode Thorsen, UiB  
Professor Brynjulf Stige, UiB  
Professor Ingvild Gilhus, UiB  
Seniorrådgiver Steinar Vestad, UiB*

*Prosjektgruppen ledes av dekan Aashild Grana.*

*Seniorrådgiver Nina Malterud, KHiB, vil være prosjektgruppens sekretær.*

*Prosjektgruppen har frist til* ***15.4.2016*** *for å levere av rapporten «KHiB-UiB strukturutredning fase 2»*

*Prosjektgruppens mandat:  
1. Prosjektgruppen skal utrede hvordan faglige ambisjoner som er listet i rapport fra fase 1, kan utløses gjennom opprettelse av et kunstnerisk fakultet ved UiB.*

*2. Prosjektgruppen skal utrede en organisasjonsmodell for nytt fakultet og se til at fagmiljøenes egne vurderinger av tilhørighet innenfor nytt kunstnerisk fakultet tillegges stor vekt.*

*3. Prosjektgruppen skal i sine anbefalinger ta hensyn til grenseoppgangen mellom Det humanistiske fakultet og et nytt kunstnerisk fakultet i tråd med premissene gitt i utredningens fase 1.*

*4. Prosjektgruppen skal utrede forutsetninger, muligheter og utfordringer for etablering av kunstnerisk ph.d.-program, i tråd med arbeidet som pågår i regi av Nasjonalt råd for kunstnerisk utviklingsarbeid (NRKU).*

*5. Prosjektgruppen skal utrede muligheter for samlokalisering i Møllendal i samband med KHiBs nybygg.*

*6. Prosjektgruppen skal utrede en ny overordnet organisering av kunstnerisk utviklingsarbeid i nytt fakultet.*

*7. Prosjektgruppen skal foreslå hvordan utvikling av tverrkunstneriske møtesteder/samarbeidstiltak kan organiseres i et nytt fakultet.*

*8. Prosjektgruppen skal utrede behovet for og organisering av administrative ressurser knyttet til et nytt fakultet.*

*9. Prosjektgruppen skal fortløpende vurdere behov for bestilling av delutredninger fra andre grupper i de to institusjonene. Tema for slike delutredninger kan være spørsmål knyttet til   
- administrasjon, styring og ledelse*

*- videreføring av opparbeidet identitet og synlighet for fagmiljøene ved KHiB og GA i nytt fakultet.*

*10. Prosjektgruppen skal rapportere fortløpende til styringsgruppen.*

\*Vedtak KHiB:  
*Styret er tilfreds med arbeidsgruppens utredning KHiB-UiB fase 1.*

*Styret slutter seg til anbefalingene som er gitt i rapporten, og gir rektor og direktør fullmakt til å avklare mandat og organisering av utredning fase 2.*

*Styret ber om at utredningen ferdigstilles slik at utredningen kan behandles i styret innen 1. juni 2016.*

*Styret ber om å bli fortløpende orientert om utviklingen i fase 2*

\*\*Vedtak UiB:  
*Styret er tilfreds med arbeidsgruppens utredning KHiB-UiB fase 1.  
Styret slutter seg til anbefalingene som er gitt i rapporten, og gir universitetsledelsen fullmakt til å avklare mandat og organisering av utredning fase 2.   
Styret ber om at fagmiljøenes egne vurderinger av tilhørighet innenfor nytt kunstnerisk fakultet tillegges stor vekt.  
Styret ber om at utredningen ferdigstilles slik at den kan behandles i styret innen 2. juni 2016.*